stanford-oval/wikipedia huggingface dataset:
Bodrum

| Bodrum |
| --- | --- |

 Bodrum
 Koordinaatit: 37°02′00″N, 27°26′00″E 
Valtio:  Turkki
Maakunta:  Muğlan maakunta
Väkiluku (2011):  34 866
 
 www.bodrum.bel.tr 
Infobox OKVirheellinen NIMI-arvo: 
Bodrum on satamakaupunki Turkissa, muinaisen Halikarnassoksen paikalla. Siellä on 34 866 asukasta (2011). Se sijaitsee samannimisellä niemimaalla vastapäätä kreikkalaista Kosin saarta.
1980-luvulta alkaen Bodrum on ollut merkittävä matkailukohde. Sen ilta- ja yöelämä on Turkin vilkkainta, ja houkuttelee nuoria lomanviettäjiä. Alue sopii myös sukeltajille. Bodrumin ympäristössä on paljon lomakyliä ja täysihoito-hotellikeskuksia.
Bodrumissa on pieni lentokenttä.
Kirjallisuutta

Bodream, Jean-Pierre Thiollet, Anagramme Ed., Pariisi, 2010
Aiheesta muualla

Wikimedia Commonsissa on kuvia tai muita tiedostoja aiheesta .
matkailutietoa (Arkistoitu – Internet Archive) (englanniksi) (saksaksi)
Caernarfonin linna

| Caernarfonin linna |
| --- | --- |
 Caernarfonin linna lännestä nähtynä
Maailmanperintökohde
Sijainti:  Caernarfon, Gwynedd, Wales  53°8′21.5″N, 4°16′36.8″W
Tyyppi:  kulttuuri
Kriteerit:  I, III, IV
Tunnusnumero:  374
Valintahistoria
Valintavuosi:  1986
 Caernarfon
Caernarfonin linna on Caernarfonissa, Pohjois-Walesissa sijaitseva linna, jonka Englannin kuningas Edvard I rakennutti valloitettuaan alueen vuonna 1283. Seuraavana vuonna hänen perijänsä Edvard II syntyi linnassa.
Caernarfonin linna on Unescon maailmanperintöluettelossa mukana yhtenä kuningas Edvard I:n rakennuttamista linnoista ja kaupunginmuureista Gwyneddissa. Se on rakennettu sekä palatsiksi että puolustuslinnaksi, ja sitä pidetään yhtenä hienoimmista keskiaikaisista rakennuksista.
Linna sijaitsee Seiont-joen suulla, Pohjois-Walesin ja Angleseyn välisen Menainsalmen eteläpäässä, noin 12 km Bangorista länteen. Sijainti oli Edwardin aikana strategisesti tärkeä. Sillä oli myös käytännön merkitystä, sillä rakennustavikkeet tuotiin vesitse. Paikalla oli jo aikaisemmin sijainnut sekä roomalaisten että normannien puolustusrakennelmia.
Linnaan rakennettin asumistiloja  Kotkatorniin, Kuningattaren torniin, Kamarineidon torniin ja Mustaan torniin. Siihen tehtiin kaksi linnasalia: Suuri Linnasali ja Kuninkaantornin sali. Tarkoitus oli, että linnassa pystyisi asumaan kuninkaan vanhin poika hoveineen, ja majoittumaan myös vieraita seurueineen. Hoviväen lisäksi linnassa oli asuintilat vartijoille ja varuskunnalle. Linnan puolustus perustui sekä linnan omiin rakenteisiin että sitä ympäröivään kaupunginmuuriin.
Linnan ulkonäkö poikkesi tuon ajan pyöreätornisista linnoista, sen tornit ovat kulmikkaita ja niiden ulkopinta on raidallinen, koska siinä on käytetty eri sävyisiä kivilajeja.
Aiheesta muualla

Kuvia tai muita tiedostoja aiheesta Caernarfonin linna Wikimedia Commonsissa
Charing Cross

Kaarle I:n patsas Charing Crossilla.
Charing Cross on Strand- ja Whitehall-katujen sekä Cockspur Streetin risteyskohta Lontoon keskipisteessä Trafalgar Squaren eteläpuolella. Se on saanut nimensä paikalla sijainneen Eleonooran ristin mukaan. Ristin paikalla on vuodesta 1675 seissyt Kaarle I:n ratsastajapatsas. Uusi risti pystytettiin vuonna 1865 Charing Crossin rautatieaseman eteen.
Liikennemäärät Charing Crossin alueella ovat suuria: esimerkiksi läheisellä Northumberland Avenuella kulkee ruuhka-aikana yli 1 400 ajoneuvoa tunnissa. Charing Cross Road alkaa St Martin-in-the-Fieldsin kohdalta ja jatkuu noin kilometrin päähän Oxford Streetille.
Charing Crossin lähellä on kaksi metroasemaa: Charing Cross ja Embankment.
Aiheesta muualla

Näkymä Charing Crossilta Whitehallille Google Maps.
Canal Digital

| Canal Digital |
| --- | --- |

Tunnuslause:  Se aito HD
Perustettu:  1997
Lakkautettu:  13. huhtikuuta 2021
Toiminta-alue:  Pohjoismaat
Toimiala:  maksutelevisio
Tytäryhtiöt:  Family Channel (lakkautettu vuoden 2007 alussa)
Omistaja:  Telenor
Kotisivu:  Canal Digital Suomi Canal Digital Norja Canal Digital Ruotsi Canal Digital Tanska
Huomioitavaa:  Sateliittiverkkopohjaisesti lakkautettu vuonna 2010, mutta aloitti toimintansa uudelleen v. 2010 lopulla
Infobox OKVirheellinen NIMI-arvo: 
Canal Digital oli Pohjoismaissa toiminut, norjalaisen Telenorin omistama maksutelevisio-operaattori. Telenor on Norjan suurin teleyhtiö. Suomessa Canal Digital lähetti kanaviaan satelliittiverkossa (DVB-S) ja vanhoille asiakkailleen antenniverkossa (DVB-T). Vuonna 2002 Canal Digital tarjosi neljä maksukanavaa: Canal Digital Perhe HD, Canal Digital Stars 4 Extra, Canal Digital Entertainment, Canal Digital Urheilu F1 HD. Canal+Digital satelliitti- ja kaapelitalouksessa kanavapaikalla 28, vain LumoTV-korteillaan televisioyhtiönä Canal Digital Viihde. Maksukanavat poistuivat Canal Digitalin tv-paketista 31. joulukuuta 2013.
Canal Digital yhdistyi Viasatin kanssa Allenteksi vuonna 2020. Sulautuminen saatiin päätökseen 13. huhtikuuta 2021.
Noin kolme miljoonaa pohjoismaista kotitaloutta vastaanottaa TV-signaaleja suoraan tai epäsuoraan Canal Digitalilta. HD-kanavapakettien tilaajia Canal Digitalilla on Pohjoismaissa yli 400 000. [lähde? ]
Canal Digitalin kanavatarjonta kattaa yli 80 tv-kanavaa, joista 20 on HD-kanavia. Yhtiön pääkonttori sijaitsee Norjassa ja sillä on tytäryhtiöt Suomessa, Ruotsissa, Norjassa ja Tanskassa.
Digi-TV-lähetysten katselualueet

Digi-TV-lähetykset näkyvät Canal Digitalin kautta koko Suomessa. Yleisradio, MTV Oy ja Nelonen sekä Canal Digital sopivat, että digitelevision katvealueella asuvat voivat tilata Canal Digitalin kautta itselleen lautasantennin, digiboksin ja katselukortin, jonka avulla voi vastaanottaa ilmaiseksi  digikanavia satelliitista.
Kanavat, jotka olivat saatavissa Canal Digitalilta

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  Yle TV1 HD  Yle TV2 HD  Yle Fem HD  Yle Teema HD  MTV3 HD  Sub  Nelonen  Jim  Liv  C More Max  C More Juniori |   |  C More First HD  C More Hits HD  C More Series HD  SF Kanalen |   |  Al Jazeera International  Animal Planet HD  BBC Brit  BBC Earth  BBC World News  Bloomberg Television  Boomerang  Cartoon Network  CNN  Discovery  Discovery Science  Disney Channel |   |  Disney XD  Eurosport HD  Eurosport 2  History Channel HD  National Geographic Channel HD  Motors TV  MTV Finland  FOX+  National Geographic Wild HD   National Geographic Wild   Disney Junior |   |  Sky News  VH1  VH1 Classic  CCTV News  Gospel Channel Europe  Lifestyle TV  Kanal 10 Norge  Viasat Film Premiere  Viasat Film Action  Viasat Film Family  Viasat Film Hits  Viasat Series |   |  SVT1:n ja SVT2:n kanavat) (Väster, Norr, Smöheld (Ruotsi), Skå, Textbild, Lch, Fotborren, Mehind, Smetind, Extra and Utblind |
Aiheesta muualla

Canal Digital
La Ligan 3D-lähetysoikeudet Canal Digitalille[vanhentunut linkki]
Carl Gustav Fleischer

Carl Gustav Fleischer vuonna 1940.
Carl Gustav Fleischer (28. joulukuuta 1883 Bjørnør (nyk. Roania), Etelä-Trøndelag, Norja – 19. joulukuuta 1942 Ottawa, Kanada) oli norjalainen kenraalimajuri, joka komensi taisteluja saksalaisia vastaan Pohjois-Norjassa toisen maailmansodan aikana huhti–kesäkuussa 1940. Hänen on sanottu olleen ensimmäinen liittoutuneiden kenraali, joka sai taistelussa voiton saksalaisista.
Fleischer valmistui upseeriksi vuonna 1905 ja palveli Norjan pääesikunnassa vuosina 1909–1933. Hänestä tuli vuonna 1934 eversti ja jalkaväkirykmentin komentaja, ja vuonna 1939 kenraalimajuri ja 6. divisioonan komentaja. Fleischerin veli oli piispa Andreas Fleischer.
Saksan hyökkäyksen alkaessa 9. huhtikuuta 1940 Fleischer komensi Pohjois-Norjaan sijoitettuja joukkoja, ja hän antoi heti liikekannallepanokäskyn. Fleischerin joukot pysäyttivät Narvikissa maihinnousseiden saksalaisten etenemisen, ja tekivät 24. huhtikuuta alkaen vastahyökkäyksiä saaden tuekseen Harstadissa ja Sjøveganissa maihinnousseet brittiläis-ranskalais-puolalaiset apujoukot. Etelä-Norjassa olleiden joukkojen peräännyttyä toukokuun alussa maan pohjoisosaan Fleischer joutui luomaan uuden etelärintaman Helgelandin eteläpuolelle. Liittoutuneiden tukemat Fleischerin joukot valtasivat Narvikin takaisin 28. toukokuuta. Tätä pidetään liittoutuneiden ensimmäisenä merkittävänä voittona toisessa maailmansodassa. Liittoutuneiden apujoukkojen vetäydyttyä Norja joutui kuitenkin antautumaan 10. kesäkuuta.
Fleischer pakeni Norjan hallituksen mukana Britanniaan, jossa hänet nimitettiin armeijan komentajaksi maanpaossa. Keväällä 1942 hänet kuitenkin sivuutettiin uutta ylipäällikön virkaa täytettäessä ja siirrettiin vähäpätöisempään tehtävään sotilasattaseaksi Kanadaan. Katkeroituneena hän teki itsemurhan joulukuussa 1942. Hänen hautansa siirrettiin Osloon Vår Frelsers gravlund -hautausmaalle sodan jälkeen vuonna 1945.
Aiheesta muualla

Kuvia tai muita tiedostoja aiheesta Carl Gustav Fleischer Wikimedia Commonsissa
Barbourofelis

| Barbourofelis |
| --- | --- |
 Barbourofelis loveorumin luuranko
 Mioseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  †Barbourofelidae
Alaheimo::  †Barbourofelinae
Suku::  †Barbourofelis  Schultz, Schultz & Martin, 1970
Lajit
 †Barbourofelis fricki  †Barbourofelis loveorum  †Barbourofelis morrisi  †Barbourofelis osborni  †Barbourofelis whitfordi 
Infobox OKNimi-testi OK: 
Barbourofelis oli petoeläimiin kuuluva kissamainen eläin, joka eli Pohjois-Amerikassa 13,9–4,9 miljoonaa vuotta sitten. Ensimmäisen sukuun kuuluvan löydöksen on arveltu olleen 66,4 kg painava yksilö.
Aiheesta muualla

Discovery of the Upper Dentition of Barbourofelis whitfordi (Nimravidae, Carnivora) and an Evaluation of the Genus in California (englanniksi)
Brønnøy

Brønnøy on Norjan kunta Helgelandissa Nordlandin läänissä. Sen rajanaapureita ovat pohjoisessa Vega ja Vevelstad, idässä Vefsn ja Grane sekä etelässä Bindal ja Sømna. Kunnan hallintokeskus on Brønnøysundin kaupunkitaajama. Toinen taajama kunnan alueella on Hommelstø Velfjordenissa.
Brønnøyssä sijaitsee Brønnøysundin lentoasema ja Hurtigruten pysähtyy siellä päivittäin. Tie numero 76 vie E6-valtatielle. Kunnan läpi kulkee myös rannikkotie 17.
Historia

Brønnøyn kunta perustettiin vuonna 1837. Sømnan kunta liitettiin Brønnøyhyn vuonna 1962, mutta se irtautui uudelleen omaksi kunnakseen 1977.
Vuonna 1988 Brøynnøyssä tapahtui yksi Norjan historian pahimmista ilmailuonnettomuuksista, kun Widerøen lento 710 törmäsi vuoreen ollessaan laskeutumassa Brønnøysundin lentokentälle.
Media

Brønnøyssä ilmestyy paikallislehti Brønnøysunds Avis.
Vaakuna

Kunnan vaakunassa on kultaisella pohjalla musta tunnusmajakka. Se viittaa rannikkokunnalle tärkeään merenkulkuun.
Tunnettuja henkilöitä

Kyrre Grepp (1879–1922), työväenpuolueen poliitikko
Dag Skogheim (1928–2015), kirjailija
Kuvia

Brønnøyn kunnantalo Brønnøysundissa
Brønnøyn kirkko
Käännös suomeksi
Bitchūn provinssi

Bitchūn sijainti Japanin provinssikartalla (1868).
Bitchū (jap. 備中国, Bitchū no kuni) oli Japanin provinssi Honshūn saaren länsiosassa Seton sisämeren rannikolla. Se kattoi nykyisen Okayaman prefektuurin länsiosan. Se syntyi, kun aiempi Kibin provinssi hajotettiin Bizenin, Bitchūn ja Bingon provinsseihin. Se lakkautettiin muiden provinssien tavoin vuonna 1871 ja liitettiin lopulta vuonna 1875 Okayaman prefektuuriin.
Provinssi oli Muromachi-kaudella pääasiassa Shikokun Hosokawa-klaanin omistuksessa, mutta nautti siitä osittaista itsenäisyyttä. Sengoku-kaudella Oda Nobunaga ja Mori Terumoto taistelivat Bitchūsta, joka hajaantui osiin. Vuoden 1600 jälkeen provinssi jaettiin useisiin haneihin eli läänityksiin.[lähde? ]
Catherine Potter

Catherine Potter (1957 Guelph, Ontario – 3. joulukuuta 2010) oli kanadalainen muusikko. Hänen soittimensa oli intialainen bambuhuilu bansuri, jonka soittoa hän opiskeli Intiassa Hariprasad Chaurasian johdolla.
Potter sai maisterin arvon etnomusikologiassa Montrealin yliopistosta ja kandidaatin arvon jazzissa Concordia-yliopistosta. Hän sai useita stipendejä Conseil des arts et des lettres du Québecilta sekä Canada Councililta ja Jon Higgins -palkinnon vuonna 1999. Potter teki yhteistyötä muiden muassa Boubacar Diabatén, Simon Shaheenin, Ramasutran ja Ganesh Anandanin kanssa. Häneltä julkaistiin vuonna 1997 ensialbumi Bansuri. Vuonna 2002 hän perusti maailmanmusiikkiyhtye Duniya Projectin, jonka nimilevy ilmestyi vuonna 2006.
Potter kuoli 52-vuotiaana rintasyöpään.
Bron piiri

Bron piiri voi tarkoittaa seuraavia Ruotsin piirejä:
Bron piiri (Bohuslän), piiri Lysekilin kunnassa
Bron piiri (Gotlanti), piiri Gotlannin kunnassa
Bron piiri (Uplanti), piiri Upplands-Bron kunnassa
Bron piiri (Värmlanti), piiri Säfflen kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bro distrikt”, voi hakea sivunnimihaulla, laajalla sivunnimihaulla tai tekstihaulla.
Australian avoin tennisturnaus 2021

Australian avoin tennisturnaus 2021 pelattiin 8.–21. helmikuuta 2021 Melbournessa. Se oli kaikkiaan 109:s Australian avoin tennisturnaus ja vuoden ensimmäinen Grand Slam -turnaus.
Maailmanlaajuisen koronaviruspandemian vuoksi Australian avoimet alkoi yli sadan vuoden historian aikana ensimmäisen kerran vasta helmikuun puolella. Turnauksessa kilpailtiin kaksinpelissä, nelinpelissä, sekanelinpelissä sekä pyörätuolitenniksessä. Australian avointen karsinnat pelattiin poikkeuksellisesti naisten osalta Dubaissa, Yhdistyneissä arabiemiirikunnissa ja miesten osalta Dohassa, Qatarissa. Molemmat karsinnat käytiin 10.–13. tammikuuta. Juniorien turnaus on siirretty myöhempään ajankohtaan.
Novak Đoković voitti miesten kaksinpeliturnauksen jo yhdeksännen kerran. Hän voitti loppuottelussa Danijl Medvedevin suoraan kolmessa erässä. Naisten kaksinpelin voitti toisen kerran urallaan Naomi Ōsaka, joka voitti loppuottelussa Jennifer Bradyn.
Karanteeni

Pelaajat saivat saapua Australiaan 15. tammikuuta alkaen, ja heidän täytyi viettää ensin pakolliset 14 päivää karanteenissa. Tänä aikana he pääsivät vain harjoittelemaan kentälle, muuten piti olla hotellilla. Lähes 50 pelaajaa altistui lentomatkallaan kohti Melbournea, ja heidän täytyi pysyä kaksi viikkoa täysin eristyksissä omassa hotellihuoneessaan. Tammi-helmikuun vaihteessa viikkoa ennen Australian avoimia järjestettiin kaksi ATP-turnausta sekä ATP Cup ja kolme WTA-turnausta.
Sijoitetut pelaajat > Sekanelinpeli

Barbora Strýcová /  Nikola Mektić (1. kierros)
Nicole Melichar /  Robert Farah (2. kierros, vetäytyi)
Gabriela Dabrowski /  Mate Pavić (puolivälierät)
Chan Hao-ching /  Juan Sebastián Cabal (1. kierros)
Demi Schuurs /  Wesley Koolhof (1. kierros)
Barbora Krejčíková /  Rajeev Ram (mestarit)
Latisha Chan /  Ivan Dodig (1. kierros)
Luisa Stefani /  Bruno Soares (2. kierros)
Aiheesta muualla

Viralliset sivut
Charlotte Hatherley

| Charlotte Hatherley |
| --- | --- |

Henkilötiedot
Syntynyt: 20. kesäkuuta 1979 (ikä 45)
Ammatti:  muusikko
Muusikko
Laulukielet:  englanti
Aktiivisena:  1997–
Tyylilajit:  alternative
Soittimet:  kitara, basso, piano
Yhtyeet:  Ash Nightnurse Client Bat For Lashes
Levy-yhtiöt:  Double Dragon Music (2004-2006) Little Sister Records (2007-)
Aiheesta muualla
www.charlottehatherley.com
  [ Muokkaa Wikidatassa ] [ ohje ]  
Charlotte Franklin Hatherley (s. 20. kesäkuuta 1979, Lontoo) on englantilainen muusikko, kitaristi ja laulaja-lauluntekijä, joka vaikutti brittipop-yhtyeessä Ash vuosina 1997–2006.
Hänen soolouransa alkoi hänen soittaessaan vielä Ash-yhtyeessä 2004, ja vuonna 2006 hän jätti Ash-yhtyeen lopullisesti, jotta voisi keskittyä vain soolouraansa.
Hän on Zoot Woman-yhtyeen  entisen basistin, Beatrice Hatherleyn sisar.
Catherine Plewinski

| Mitalit> Maa:   Ranska.Naisten uinti. Olympialaiset  | Mitalit> Maa:   Ranska.Naisten uinti. Olympialaiset  | Mitalit> Maa:   Ranska.Naisten uinti. Olympialaiset  | Maa:   Ranska> Naisten uinti. |
| --- | --- | --- | --- |
|  Pronssia | Soul 1988 | 100 m vapaauinti |  |
|  Pronssia | Barcelona 1992 | 100 m perhosuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Perth 1991 | 50 m vapaauinti |  |
|  Hopeaa | Perth 1991 | 100 m vapaauinti |  |
|  Pronssia | Perth 1991 | 100 m perhosuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Bonn 1989 | 50 m vapaauinti |  |
|  Kultaa | Bonn 1989 | 100 m perhosuinti |  |
|  Kultaa | Ateena 1991 | 100 m vapaauinti |  |
|  Kultaa | Ateena 1991 | 100 m perhosuinti |  |
|  Kultaa | Sheffield 1993 | 100 m perhosuinti |  |
|  Hopeaa | Ateena 1991 | 50 m vapaauinti |  |
|  Hopeaa | Ateena 1991 | 200 m vapaauinti |  |
|  Pronssia | Strasbourg 1987 | 100 m perhosuinti |  |
|  Pronssia | Sheffield 1993 | 100 m vapaauinti |  |
Catherine Plewinski (s. 12. heinäkuuta 1968, Courrières) on entinen ranskalainen uimari, joka voitti uransa aikana kaksi olympiapronssia; Soulissa 1988 100 metrin vapaauinnista ja Barcelonassa 1992 100 metrin perhosuinnista. Hän voitti urallaan myös lukuisia MM- ja EM-mitaleja.
Charing Crossin metroasema

Charing Cross on Lontoon metron Bakerloo- ja Northern-linjojen asema Charing Crossin risteyksessä, Trafalgar Squaren tuntumassa. Bakerloo-linjalla se sijaitsee Piccadilly Circusin ja Embankmentin asemien välissä ja Northern-linjalla Leicester Squaren ja Embankmentin asemien välissä. Asemalle on sisäänkäynnit Trafalgar Squareltä, Mallilta ja Strandiltä. Aseman lähistöllä sijaitsee Trafalgar Squaren lisäksi monia muita Lontoon nähtävyyksiä, kuten National Gallery, National Portrait Gallery, South Africa House, Canada House, St Martin-in-the-Fields, Nelsonin patsas, Admiralty Arch ja Covent Garden.
Jubilee-linjan käytöstä poistunut asemalaituri.
Alkuperäinen metroasema avattiin Trafalgar Square -nimisenä 10. maaliskuuta 1906 osana Baker Street & Waterloo Railwaytä (nykyinen Bakerloo-linja). Vuonna 1907 asemalta alkoi liikennöidä Golders Greeniin Charing Cross, Euston and Hampstead Railway (osa nykyistä Northern-linjaa). Vuosina 1979–1999 asemalle kulkivat myös Jubilee-linjan junat ennen kuin linjan reittiä jatkettiin Green Parkista Stratfordin asemalle asti. Jubilee-linjan käytöstä poistettuja asemalaitureita käytetään nykyään kuvauspaikkana, jossa on kuvattu kohtauksia muun muassa televisiosarjaan Erikoisjoukkue ja elokuviin Creep (2004), 28 viikkoa myöhemmin (2007) ja 007 Skyfall (2012).
Carmageddon II: Carpocalypse Now!

| Carmageddon II: Carpocalypse Now! |
| --- | --- |
Kehittäjä:  Stainless Games
Julkaisija:  Sales Curve Interactive
Jakelija:  Steam, GOG.com ja Humble Store
Säveltäjä:  Iron Maiden
Pelisarja:  Carmageddon
Pelimoottori:  Blazing Renderer
Julkaistu:  30. marraskuuta 1998
Lajityyppi:  ajopeli
Pelimuoto:  yksinpeli
Alusta:  Microsoft Windows, OS X, Nintendo 64, PlayStation, Game Boy Color
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Carmageddon II: Carpocalypse Now! on Stainless Gamesin kehittämä ja Sales Curve Interactiven julkaisema Carmageddon-ajopelisarjan toinen osa. Peli julkaistiin vuonna 1998 Microsoft Windowsille, OS X:lle, Nintendo 64:lle, PlayStationille ja Game Boy Colorille.
Pelissä ajetaan romurallia asein varustetuilla ajoneuvoilla. Peli on kielletty Suomessa alle 15-vuotiailta. Pelissä ajetaan ihmisten päältä keräten siitä lisäaikaa. Peli on monissa maissa kielletty alle 18-vuotiailta. Esimerkiksi Isossa-Britanniassa myytiin pelin julkaisun aikaan vain pelin zombie-versiota, jossa ajetaan ihmisten sijaan zombieiden yli. Hakkerit kuitenkin kehittivät nopeasti korjauksen, jossa zombiet muuttuvat takaisin ihmisiksi. Joissain maissa peli oli kokonaan julkaisukiellossa. Pelissä soi Iron Maidenin ja Sentiencen musiikkia.
Aiheesta muualla

SCi:n kotisivu (Arkistoitu – Internet Archive) (englanniksi)
Eidoksen kotisivu (englanniksi)
Stainless Gamesin kotisivu (englanniksi)
Barbro Boldt

Barbro Beatrice Boldt (o.s. Inberg; 8. heinäkuuta 1913 Helsinki – 30. joulukuuta 1992 Helsinki) oli suomalainen kirjastoneuvos, joka toimi Suomen ruotsinkielisten kirjastojen tarkastajana 1944–1980.
Boldt työskenteli Helsingin yliopiston ylioppilaskunnan kirjaston amanuenssina 1934–1937, Vaasan kaupunginkirjaston assistenttina 1937–1939 ja Vallilan sivukirjaston johtajana 1939–1944. Hänet nimitettiin vanhemmaksi kirjastotarkastajaksi Valtion kirjastotoimistoon vuonna 1944, ja hän jäi virasta eläkkeelle vuonna 1980. Hän edisti erityisesti maaseudun kirjasto-oloja. Lisäksi hän opetti kirjastonhoitajia Svenska social- och kommunalhögskolanissa. Boldtille myönnettiin kirjastoneuvoksen arvonimi vuonna 1980.
Barbro Boldtin puoliso oli eversti Lauri Boldt ja lapsia ekonomisti Peter J. Boldt, psykoanalyytikko Barbara Mattsson ja toimittaja Jolin Boldt.
Julkaisuja

Handledning i skötsel av mindre bibliotek.  Helsingfors:  Svenska folkskolans vänner, 1965.
Aiheesta muualla

Barbro Boldtin muistokirjoitus Helsingin Sanomissa. (Maksullinen artikkeli.)
Barbro Boldtin muistokirjoitus Hufvudstadsbladetissa.
Cezary Augustynowicz

| Cezary Augustynowicz |
| --- | --- |
 Cezary Augustynowicz, 2008
Henkilötiedot
Syntynyt: 18. joulukuuta 1970 (ikä 53) Morąg, Puola
Ammatti:  vokalisti, säveltäjä, sanoittaja
Muusikko
Taiteilijanimi:  Cezar
Aktiivisena:  1990-
Tyylilajit:  black metal
Soittimet:  kitara, bassokitara, kosketinsoitin
Yhtyeet:  Christ Agony (1990-2003, 2007-) Moon (1996-1999, 2009-)
Levy-yhtiöt:  Razor Productions
  [ Muokkaa Wikidatassa ] [ ohje ]  
Cezary Augustynowicz (s. 18. joulukuuta 1970, Morąg) on puolalainen black metal -muusikko, joka on toimii yhtyeen Christ Agony laulaja-kitaristina.
Diskografia

Christ Agony
Unholyunion (1993,  Baron Records)
Daemoonseth - Act II (1994,  Adipocere Records)
Moonlight - Act III (1996,  Croon Records, Cacophonous Records)
Darkside (1997,  Hammerheart Records, Morbid Noizz Productions)
Trilogy (1998,  Pagan Records)
Elysium (1999,  Metal Mind Records)
Condemnation (2008,  Razor Productions)
Nocturn (2011,  Mystic Production)
Moon
Daemon's Heart (1997,  Pagan Records)
Satan's Wept (1999,  Pagan Records)
Lucifer's Horns (2010,  Witching Hour Productions)
Whispers
Passions (1997,  Demonic Records)
Nox Lunaris
XVIII-XVIII (1997,  Pagan Folk Productions)
Union
Christ Agony (2005,  Agonia Records)
Vierailuja
Behemoth - Sventevith (Storming Near the Baltic) (1995,  Pagan Records)
Vader - Future of the Past (1996,  Koch Records)
Frost - Poison of Your Thoughts (1999)
Aiheesta muualla

Cezary Augustynowicz Encyclopaedia Metallumissa (englanniksi)
Moon
| Cezar • Gonthy • Mscisław • WizunDocent • L>  Rambo • Heyron • Blackie |
| --- | --- |
Studioalbumit:  Daemon’s Heart • Satan’s Wept • Lucifer’s Horns
Kokoelmat:  Devil’s Return
Katso myös:  Christ Agony • Squash Bowels • Vader • Abusiveness
Bitch

| ”Bitch” Meredith Brooks |
| --- | --- | --- |

Singlen tiedot
 Albumilta: Blurring the Edges
 Äänitetty : 1996–1997
 Julkaistu: 21. heinäkuuta 1997
 Formaatti: 7" vinyyli, CDS
 Tekijä(t): Meredith Brooks Shelly Peiken
 Tuottaja(t): Geza X
 Tyylilaji: alternative rock, pop rock
 Kesto: 04.08 (albumiversio) 3:58 (Radio Edit)
Meredith Brooksin muut singlet
|   | ”Bitch” 1997 | ”I Need” 1997 |
Bitch on Meredith Brooksin vuonna 1997 julkaistu debyyttisingle hänen albumiltaan Blurring the Edges. Kappaleen on sanoittanut ja säveltänyt Brooks ja Shelly Peiken.
Kappale nousi Billboard Hot 100 -listalla sijalle kaksi ja Britannian singlelistalla sijalle kuusi. VH1's 100 Greatest Songs of the 90s -listalla se ylsi sijalle 79.
Brooks oli kappaleellaan ehdolla Grammy-palkinnon saajaksi kategorioissa Best Female Rock Vocal Performance ja Best Rock Song, ja MTV Video Music Awards'ssa kategorioissa Best Female Video ja Best New Artist.
Aiheesta muualla

Sanoitukset (Arkistoitu – Internet Archive)